Diari Oficial de la Generalitat Valenciana


Sumari del DOGV 3443, del 26-02-1999 (1999/716)

ACORD de 17 de desembre de 1998, de la Comissió Territorial d'Urbanisme de València, referit a la modificació núm. 4 de les Normes Subsidiàries de Planejament de Chiva, relativa a la desqualificació de protecció agrícola en sòl no urbanitzable.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/716


Data del document
:   17-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Chiva
    * pla d'urbanisme

ACORD de 17 de desembre de 1998, de la Comissió Territorial d'Urbanisme de València, referit a la modificació núm. 4 de les Normes Subsidiàries de Planejament de Chiva, relativa a la desqualificació de protecció agrícola en sòl no urbanitzable. [1999/X716]
  
Vist l'expedient remés per l'Ajuntament de Chiva, referit a la modificació núm. 4 de les Normes Subsidiàries de Planejament, relativa a la desqualificació de protecció agrícola en sòl no urbanitzable, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en sessió celebrada el dia 19 de juny de 1997. Després del pertinent període d'exposició pública, en el qual no es van presentar al·legacions; es va aprovar provisionalment pel mateix òrgan en data 30 de setembre de 1998.
  
Segon
  
El document consta de memòria justificativa, plans d'informació, plans d'ordenació i annex d'estudi d'impacte ambiental.
  
Tercer
  
L'objecte de l'expedient és la desqualificació d'una zona de sòl no urbanitzable subjecta a protecció agrícola, per a passar a sòl no urbanitzable comú.
  
La justificació es basa en l'escàs valor agrícola dels terrenys, ja que es tracta en la seua majoria de camps sense cultivar i amb determinades implantacions industrials existents amb anterioritat a la pròpia aprovació de les vigents Normes Subsidiàries de Planejament de 27 de setembre de 1983.
  
Quart
  
El sotssecretari d'Urbanisme i Ordenació Territorial va emetre un informe previ, en data 10 de desembre de 1997, en el qual indicava que no s'elevava l'expedient al ple de la Comissió Territorial d'Urbanisme per a la seua resolució mentre no s'emetera la Declaració d'Impacte Ambiental.
  
Cinquè
  
En data 27 d'octubre de 1998, la Direcció General de Desenvolupament Sostenible de la Conselleria de Medi Ambient va emetre una Declaració d'Impacte Ambiental favorable.
  
Sisè
  
La Comissió Informativa de la Comissió Territorial d'Urbanisme de València, en la sessió del dia 10 de desembre de 1998, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
En el projecte s'indica que, una vegada aprovada la modificació i, per tant, eliminada l'especial protecció agrícola, serà possible la implantació d'un ecoparc i que es plantege la legalització de les indústries existents en aquest àmbit.
  
Respecte de l'ecoparc, haurà de seguir-se el procediment d'autorització legalment establert i en aquest sentit la pròpia Declaració d'Impacte Ambiental assenyala que la declaració es pronuncia únicament quant a la requalificació del sòl, i no entra en l'activitat en si, que haurà d'efectuar la tramitació corresponent regulada per la normativa sectorial específica.
  
Pel que fa a la legalització de les indústries existents, cal advertir que, existint sòl industrial a menys de 5 quilòmetres, no serà possible la declaració d'interés comunitari d'aquestes indústries, excepte que s'acreditara la legalitat de les edificacions existents a l'empara d'una situació anterior de planejament.
  
Quart
  
Sense perjudici de les consideracions anteriors ?que no incideixen en el contingut propi d'aquest expedient-, les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Cinquè
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de les Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme, en sessió celebrada el 17 de desembre de 1998 acorda aprovar definitivament la modificació núm. 4 de les Normes Subsidiàries de Chiva, relativa a una desqualificació de protecció agrícola en sòl no urbanitzable.
  
L'Ajuntament de Chiva haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 17 de desembre de 1998.- El secretari de la Comissió Territorial d'Urbanisme: José Manuel Palau Navarro.